Meno a priezvisko rodiča / zákonného zástupcu, adresa trvalého bydliska

Názov školy

Adresa školy

Mesto

Vec: Žiadosť o možnosť prítomnosti rodiča dieťaťa so zdravotným znevýhodnením na vyučovaní

Vážený pán riaditeľ / Vážená pani riaditeľka,

ako zákonný zástupca ,

nar. v , r. č. ,

trvalým bydliskom ,

si Vás dovoľujem **požiadať o možnosť prítomnosti zákonného zástupcu dieťaťa** **so zdravotným znevýhodnením na vyučovaní** podľa ust. § 144 ods. 6 písm. e) zákona č. 245/2008 Z. z. o výchove a vzdelávaní (ďalej len „školský zákon“), kde je citované, že **zákonný zástupca dieťaťa ma právo zúčastňovať sa výchovy a vzdelávania po predchádzajúcom súhlase riaditeľa školy alebo školského zariadenia.**

Pokiaľ sa chce rodič na vyučovaní zúčastňovať, písomne požiada riaditeľa o súhlas. V žiadosti je potrebné uviesť dôvody. Pokiaľ je dôvodom obava rodiča o zdravie dieťaťa počas vyučovania, v žiadosti je možné uviesť napr. nasledovné argumenty: epileptické záchvaty dieťaťa a nezamestnávania zdravotnej sestry, prípadne diabetes a pod.

Podľa ust. § 152 písm. c) školského zákona je škola povinná zaistiť bezpečnosť a ochranu zdravia žiakov. Podľa ust. § 144 ods. 1 písm. j) školského zákona má dieťa právo na organizáciu výchovy a vzdelávania primeranú jeho zdravotnému stavu. **Žiak so špeciálnymi výchovno-vzdelávacími potrebami má podľa školského zákona (§144 ods. 2) právo na vytvorenie nevyhnutných podmienok, ktoré umožňujú jeho výchovu a vzdelávanie.** Podľa Dohovoru o právach osôb so zdravotným postihnutím má žiak so zdravotným postihnutím právo požadovať realizáciu primeraných úprav, primeranými sú **akékoľvek** zmeny, ktoré sú v konkrétnom prípade nevyhnutné na realizáciu práva dieťaťa so zdravotným postihnutím na vzdelanie. Podľa ust. § 5 ods. 2 písm. d) zákona č. 596/2003 Z. z. o štátnej správe v školstve a školskej samospráve riaditeľ školy zodpovedá za dodržiavanie všeobecne záväzných právnych predpisov, ktoré súvisia s predmetom činnosti školy.

Z uvedeného vyplýva, že pokiaľ dieťa trpí ochorením, ktoré môže počas vyučovania ohroziť jeho život a/alebo zdravie a zároveň existuje osoba (zákonný zástupca dieťaťa), ktorá dokáže zvládnuť prejavy ochorenia tak, aby k takémuto ohrozeniu života a zdravia nedošlo, tak je riaditeľ školy v záujme bezpečnosti a ochrany zdravia dieťaťa povinný umožniť zákonnému zástupcovi zúčastňovať sa výchovy a vzdelávania spolu s dieťaťom. Umožnenie účasti zákonného zástupcu na vyučovaní je v takomto prípade vytvorením nevyhnutnej podmienky (primeranej úpravy), bez ktorej by vzdelávanie dieťaťa nebolo možné. Ak by to riaditeľ neumožnil, de facto by tým dieťaťu bránil vo výchove a vzdelávaní, čím by hrubo porušil školský zákon a Dohovor o právach osôb so zdravotným postihnutím, za dodržiavanie ktorých zodpovedá. Dohovor o právach osôb so zdravotným postihnutím je súčasťou nášho právneho poriadku a má prednosť pred zákonmi Slovenskej republiky. Riaditelia škôl sú pri posudzovaní **akejkoľvek** otázky súvisiacej s výchovou a vzdelávaním dieťaťa so zdravotným postihnutím povinní postupovať v súlade s Dohovorom, a to bez ohľadu na osobné postoje riaditeľa a finančné a materiálne možnosti školy.

Umožnením účasti rodiča na vyučovaní riaditeľ zároveň splní svoju povinnosť predísť škodám na zdraví dieťaťa. Každý má na základe § 415 Občianskeho zákonníka povinnosť počínať si tak, aby **nedochádzalo ku škodám na zdraví**. Táto všeobecná preventívna povinnosť počínať si tak, aby sa nikomu neškodilo, je uložená každému – fyzickým aj právnickým osobám. Má ju teda tak riaditeľ, ako aj škola. Porušením preventívnej povinnosti, ktorým vznikla škoda na zdraví, napríklad vo forme zhoršenia zdravotného stavu v dôsledku neposkytnutia potrebnej pomoci počas vyučovania, vznikne všeobecná zodpovednosť za škodu podľa Občianskeho zákonníka.

Skutočnosť, že dieťa trpí ochorením, ktoré môže počas vyučovania bezprostredne ohroziť jeho život/zdravie, ako aj skutočnosť, že zákonný zástupca dieťaťa bol edukovaný o spôsobe, ako tieto komplikácie zvládnuť, sa preukazuje potvrdením od ošetrujúceho lekára dieťaťa.

Za kladné vybavenie vopred ďakujem.

...................................................................

podpis rodiča / zákonného zástupcu

V ................................, dňa .........................